**Ministru kabineta noteikumu projekta “****Grozījumi Ministru kabineta 2014. gada 11. februāra noteikumos Nr. 82 “Noteikumi par valsts nodevu par mežsaimnieciskām un medību darbībām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 43.1 panta otrā daļa, Medību likuma 15. panta otrā daļa, 23. panta pirmā daļa un 29. panta septītās daļas 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Reģionālās attīstības fonda projekta “Zemkopības ministrijas un tās padotībā esošo iestāžu informācijas un komunikāciju tehnoloģiju attīstība” apakšprojektā “Valsts meža dienesta informācijas sistēmas papildinājumu izstrāde un integrācija ar zemkopības nozares koplietošanas risinājumiem” ir radītas tehniskās iespējas un apstākļi, kas ļauj ērtāk un operatīvāk apmainīties ar informāciju starp iesaistītajām pusēm, kā arī nodrošināt procesus elektroniskā vidē, dodot iespēju saņemt pakalpojumus arī elektroniskā formā.  Tāpēc ir nepieciešams izdarīt grozījumus Ministru kabineta 2014. gada 11. februāra noteikumos Nr. 82 “Noteikumi par valsts nodevu par mežsaimnieciskām un medību darbībām” un paredzēt iespēju maksāt valsts nodevas, izmantojot tiešsaistes maksājuma pakalpojumu Meža valsts reģistrā.  Noteikumu projekts paredz vienkāršot valsts nodevu avansa maksājumu administrēšanu un precizēt ar to saistītos termiņus, ievērojot Valsts meža dienesta (turpmāk – VMD) līdzšinējo pieredzi un klientu vajadzības. Palielinoties to meža īpašnieku skaitam, kuri ir tiesīgi valsts nodevu maksāt avansa maksājumā, VMD ar esošajiem cilvēkresursiem patlaban vairs nevar pagūt sagatavot pārskatus noteiktajos termiņos. Ievērojot pašlaik noteiktos termiņus, nevar veikt aprēķinu par pilnu pārskata gadu attiecībā uz piemaksu, jo pārskats jāsagatavo vismaz līdz 15. decembrim, lai meža īpašnieks vai tiesiskais valdītājs pagūtu samaksāt līdz 30. janvārim. Lai sagatavotu pārskatu līdz 15. decembrim, ir jāņem dati līdz 30. novembrim, bet par periodu no 1. novembra līdz 31.decembrim jāsagatavo atsevišķs pārskats. Lai samazinātu administratīvo slogu, noteikumu projektā paredzēts sagatavot vienu pārskatu vienā termiņā, integrējot piemaksas un avansa maksājuma datus.  Lai pārskats būtu saprotams lietotājam, precizēts arī pārskata saturs.  VMD 2021. gadā, izmantojot pieejamo finansējumu, plāno ieviest IT risinājumu avansa maksājumu administrēšanai, tāpēc 2022. gadā paredzēts ilgāks laiks datu ievadīšanai un sakārtošanai, kā arī IT risinājuma testēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts meža dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 150 tūkst. meža īpašnieku, Valsts meža dienestu, medniekiem, kā arī personām, kas vēlas iegūt mednieka vai medību vadītāja kvalifikāciju, un ārzemniekiem, kas vēlas medīt Latvijas teritorijā.  Latvijā 2020. gadā mednieka sezonas kartes izsniegtas 20 124 medniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība.  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu no 26.05.2021. līdz 09.06.2021. bija ievietota tīmekļvietnē www.zm.gov.lv un Ministru kabineta tīmekļvietnes www.mk.gov.lv sadaļā “Valsts kanceleja” – “Sabiedrības līdzdalība”.  Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Valsts meža dienesta funkcijām un struktūru.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projektu izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Pamovska 67027101

lelda.pamovska@zm.gov.lv